Document ID: 31996R1505

Title and Content:
ΚΑΝΟΝΙΣΜΟΣ (ΕΚ) αριθ. 1505/96 ΤΗΣ ΕΠΙΤΡΟΠΗΣ της 29ης Ιουλίου 1996 για την τροποποίηση του κανονισμού (ΕΚ) αριθ. 1484/95 περί των κανόνων εφαρμογής του καθεστώτος συμπληρωματικών εισαγωγικών δασμών και τον καθορισμό τους, στους τομείς του κρέατος πουλερικών και αυγών και της αυγοαλβουμίνης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, για την κοινή οργάνωση αγοράς στον τομέα των αυγών (1), όπως τροποποιήθηκε τελευταία από τον κανονισμό (ΕΚ) αριθ. 2916/95 (2), και ιδίως το άρθρο 5 παράγραφος 4, τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, για την κοινή οργάνωση αγοράς στον τομέα του κρέατος πουλερικών (3), όπως τροποποιήθηκε τελευταία από τον κανονισμό (ΕΚ) αριθ. 2916/95, και ιδίως το άρθρο 5 παράγραφος 4, τον κανονισμό (ΕΟΚ) αριθ. 2783/75 του Συμβουλίου, της 29ης Οκτωβρίου 1975, περί κοινού συστήματος εμπορίας για την αυγοαλβουμίνη και την γαλακτοαλβουμίνη (4), όπως τροποποιήθηκε τελευταία από τον κανονισμό (ΕΚ) αριθ. 2916/95, και ιδίως το άρθρο 3 παράγραφος 4, Εκτιμώντας: ότι ο κανονισμός (ΕΚ) αριθ. 1484/95 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1385/96 (6), καθόρισε τις λεπτομέρειες εφαρμογής του καθεστώτος για την εφαρμογή των συμπληρωματικών εισαγωγικών δασμών και τους συμπληρωματικούς εισαγωγικούς δασμούς, στους τομείς του κρέατος πουλερικών και των αυγών καθώς και της αυγοαλβουμίνης 7 ότι με τον κανονισμό (ΕΚ) αριθ. 1251/96 της Επιτροπής (7), ανοίχθηκαν νέες δασμολογικές ποσοστώσεις για ορισμένα προϊόντα του τομέα του κρέατος πουλερικών στο πλαίσιο του Παγκόσμιου Οργανισμού Εμπορίου 7 ότι οι συμπληρωματικοί δασμοί δεν δύναται να επιβάλλονται στις εισαγωγές που πραγματοποιούνται στο πλαίσιο αυτών των ποσοστώσεων 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των αυγών και του τομέα κρέατος πουλερικών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 6 του κανονισμού (ΕΚ) αριθ. 1484/95 αντικαθίσταται από το ακόλουθο κείμενο: «Άρθρο 6 Οι συμπληρωματικοί δασμοί οι οποίοι καθορίζονται στο παράρτημα Ι δεν εφαρμόζονται στην περίπτωση των εισαγωγών που πραγματοποιούνται δυνάμει των κανονισμών της Επιτροπής (ΕΚ) αριθ. 1431/94 (*), (ΕΚ) αριθ. 1474/95 (**) και (ΕΚ) αριθ. 1251/96 (***). (*) ΕΕ αριθ. L 156 της 23. 6. 1994, σ. 9. (**) ΕΕ αριθ. L 145 της 29. 6. 1995, σ. 19. (***) ΕΕ αριθ. L 161 της 29. 6. 1996, σ. 136.» Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός εφαρμόζεται από την 1η Ιουλίου 1996. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 29 Ιουλίου 1996.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2639
614
4380
2736
2737

EuroVoc IDs (Expanded): 2639
614
4380
2736
2737

Dataset Source: meu

Split: train